На дні сельсавета, як звычайна, праводзіў прыём грамадзян старшыня райвыканкама Алег Пінчук. Магчы­масць асабістай сустрэчы з кіраўніком раёна скарыстала жыхарка аграгарадка Порплішча Зухра Гапанёнак. Яна выказала словы падзякі раённай выканаўчай уладзе за клопат аб патрэбах насельніцтва, у прыватнасці, за стварэнне належных умоў для прыёму ў дзіцячай кансультацыі ЦРБ, за будаўніцтва тратуарных з’ездаў у аграгарадку. Менавіта гэтыя пытанні яна ўздымала ў адзін з мінулых прыёмаў і засталася задаволеная іх вырашэннем. У час прыёму ў населеных пунктах, які праводзілі старшыня райсавета дэпутатаў Валянціна Сівіцкая, работнікі райвыканкама і кіраўнікі арганізацый раёна, жыхарка в. Іванаўка Соф’я Атрахімовіч падзякавала дырэктару ААТ “Барсучанка” Сяргею Маскалёнку за дапамогу ў рамонце хлява.